ΑΠΟΦΑΣΕΙΣ
Αριθμ. 224
Έγκριση της υπ’ αρ. 298/2023 απόφασης του
Περιφερειακού Συμβουλίου της Περιφέρειας
Κρήτης η οποία αφορά στις προσωρινές- εργοταξιακές κυκλοφοριακές ρυθμίσεις στην Επαρ-
χιακή Οδό Ν.24 Αγ. Δέκα-Πραιτώρια εντός οικισμού Γκαγκαλών, στα πλαίσια εκτέλεσης του
έργου «Ανάπλαση κεντρικού δρόμου οικισμού
Γκαγκαλών Δ. Γόρτυνας», αναδόχου LYDAKIS
Construction Co, υπό την επίβλεψη της Διεύθυνσης Τεχνικών Υπηρεσιών Δ. Γόρτυνας.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικά τα άρθρα 52 και 109 αυτού.
2. Τον ν. 4313/2014 «Ρυθμίσεις θεμάτων μεταφορών
τηλεπικοινωνιών και δημοσίων έργων και άλλες διατάξεις» (Α’ 261) και ειδικότερα την παρ. 9 του άρθρου 48
αυτού.
3. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946) όπως ισχύ-
ει με την υπό στοιχεία ΔΜΕΟ/Ο/613/2011υπουργική
απόφαση αναφορικά με την «Έγκριση Προδιαγραφών
και Οδηγιών Σήμανσης Εκτελούμενων Έργων (ΟΜΟΕΣΕΕΟ)» (Β’ 905).
4. Την υπ’ αρ. 6952/14-02-2011 κοινή υπουργική απόφαση «Υποχρεώσεις και μέτρα για την ασφαλή διέλευση
των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται
για την κυκλοφορία πεζών» (Β’ 420).
5. Την υπό στοιχεία ΔΟΥ/οικ. 220/15-01-2015 εγκύκλιο
του Τμήματος ΣΤ’ της Διεύθυνσης Οδικών Έργων της
Γενικής Γραμματείας Υποδομών του Υπουργείου Υποδομών Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας -Εφαρμογή των διατάξεων του άρθρου 52
του ν. 2696/1999 (ΚΟΚ) όπως τροποποιήθηκε και ισχύει
με το άρθρο 48 του ν. 4313/2014».
6. Το υπό στοιχεία Δ.Ο.Υ./277/Φ.52/26-3-2018 έγγραφο του Τμήματος Ε’ της Διεύθυνσης Οδικών Υποδομών
(Δ’ 13) της Γενικής Γραμματείας Υποδομών του Υπουργείου Υποδομών και Μεταφορών αναφορικά με μέτρα
ρύθμισης της κυκλοφορίας (ν. 2629/1999 -ΚΟΚ) όπως
τροποποιήθηκε και ισχύει.
7. Το υπό στοιχεία ΔΟΥ/1052/Φ/05-03-2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Οικονομίας, Υποδομών Ναυτιλίας & Τουρισμού με θέμα «Εφαρμογή των διατάξεων του άρθρου 52
του ν. 2696/1999 όπως τροποποιήθηκε και ισχύει με το
άρθρο 48 του ν. 4313/2014».
8. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α’ 87).
9. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
10. Το π.δ. 149/2010 «Οργανισμός της Περιφέρειας
Κρήτης» (Α’ 242).
11. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47).
12. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136), και ιδιαίτερα: Α) τα άρθρα 63 και 64 αυτού που τροποποιούν
το άρθρο 6 του ν. 3852/2010, προσθέτοντας νέα άρθρα
6Α και 6Β με τα οποία εισάγεται ο θεσμός του Γραμματέα
Αποκεντρωμένης Διοίκησης ως Προϊστάμενος της Αποκεντρωμένης Διοίκησης και τα άρθρα 65 και 66 αυτού
που αντικαθιστούν τα άρθρα 28 και 28Α του ν. 4325/2015
σχετικά με την θέση και τις νέες αρμοδιότητες του Συντονιστή Αποκεντρωμένης Διοίκησης. Σύμφωνα με την
παρ. 4 του άρθρου 64 του ν. 4954/2022: «Όπου στη νομοθεσία αναφέρεται ο Συντονιστής Αποκεντρωμένης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1057
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
Διοίκησης των άρθρων 28 και 28Α του ν. 4325/2015,
νοείται εφεξής ο Γραμματέας της Αποκεντρωμένης Διοίκησης, εκτός από τις περιπτώσεις που ο Συντονιστής
Αποκεντρωμένης Διοίκησης αναφέρεται ως προϊστάμενος των οριζόντιων υποστηρικτικών υπηρεσιών της
Αποκεντρωμένης Διοίκησης, όπως ορίζονται στην περ. β’
της παρ. 2 του άρθρου 35 του ν. 4622/2019».
13. Την υπ’ αρ. 86774/2022 (Υ.Ο.Δ.Δ. 1183) υπουργική
απόφαση για τον διορισμό της Μαρίας Κοζυράκη στη θέση
της Γραμματέως Αποκεντρωμένης Διοίκησης Κρήτης.
14. Την υπ’ αρ. οικ. 427/15-01-2021 (ΑΔΑ: ΨΘΟ8ΟΡ1ΘΔΩΒ) απόφαση της Συντονίστριας Αποκεντρωμένης
Διοίκησης Κρήτης με την οποία ορίζεται η Καργιολάκη
Χαρίκλεια του Μιχαήλ Προϊσταμένη της Διεύθυνσης
ΠΕ.ΧΩ.Σ και Αναπληρώτρια Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της
Αποκεντρωμένης Διοίκησης Κρήτης.
15. Την υπ’ αρ. οικ. 962/31-01-2023 απόφαση της Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής “Με εντολή Γραμματέα” (“Μ.Ε.Γ.”)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β’ 676).
16. Το υπ’ αρ. 349787/19-10-2023 (α.π. εισερχόμενου
εγγράφου 3869/27-10- 2023) έγγραφο του Αυτοτελούς
Τμήματος Συλλογικών Οργάνων Περιφέρειας Κρήτης με
συνημμένη την υπ’ αρ. 298/2023 (ΑΔΑ: 6Β5Γ7ΛΚ-ΖΗ0)
απόφαση Περιφερειακού Συμβουλίου με την οποία
εγκρίθηκαν οι προσωρινές- εργοταξιακές κυκλοφοριακές ρυθμίσεις για την εκτέλεση του έργου του θέματος
καθώς και την υπ’ αρ. 315626/25-09-2023 εισήγηση σε
ορθή επανάληψη (ως προς το επείγον) της Διεύθυνσης
Τεχνικών Έργων Π.Ε. Ηρακλείου.
17. Το υπ’ αρ. 3869/09-11-2023 έγγραφο της υπηρεσίας
μας με το οποίο ζητούνται συμπληρωματικά στοιχεία.
18. Το υπ’ αρ. 860/22-01-2024 έγγραφο της Διεύθυνσης
Τεχνικών Υπηρεσιών Δ. Γόρτυνας με το οποίο διαβιβάζεται η μελέτη προσωρινών κυκλοφοριακών ρυθμίσεων -
εργοταξιακής σήμανσης στην Επαρχιακή Οδό Ν.24 Αγ.
Δέκα-Πραιτώρια εντός οικισμού Γκαγκαλών, στα πλαίσια
εκτέλεσης του έργου «Ανάπλαση κεντρικού δρόμου οικισμού Γκαγκαλών Δ. Γόρτυνας», η οποία περιλαμβάνει:
i. Τεχνική Έκθεση
ii. Σχέδιο-Σκαρίφημα επί α/φ τα οποία συντάχθηκαν
από τον ανάδοχο, ελέγχθηκαν από τον Τεχνολόγο Πολιτικό Μηχανικό Ηλιάκη Νεκτάριο και θεωρήθηκαν από
τον Βαρδάκη Γεώργιο Τεχνολόγο Μηχανολόγο Μηχανικό
Δ/ντή της Διεύθυνσης Τεχνικών Υπηρεσιών Δ. Γόρτυνας.
19. Το υπ’ αρ. 21497/19-01-2024 έγγραφο της Διεύθυνσης Μεταφορών και Επικοινωνιών της Π.Ε. Ηρακλείου.
20. Το γεγονός ότι η προτεινόμενη κυκλοφοριακή ρύθμιση προτείνεται από την Διεύθυνση Τεχνικών Έργων
Π.Ε. Ηρακλείου και από την Διεύθυνση Τεχνικών Υπηρεσιών Δ. Γόρτυνας, οι οποίες διαθέτουν μεγάλη εμπειρία
σε μελέτες παρόμοιων έργων.
21. Το γεγονός ότι, από την παραπάνω αναφερόμενη
στο θέμα απόφαση του Περιφερειακού Συμβουλίου της
Περιφέρειας Κρήτης, δεν προκαλείται πρόσθετη δαπάνη
στον κρατικό προϋπολογισμό, αποφασίζουμε:
Την έγκριση της υπ’ αρ. 298/2023 απόφασης του Περιφερειακού Συμβουλίου της Περιφέρειας Κρήτης η οποία
αφορά στις προσωρινές- εργοταξιακές κυκλοφοριακές
ρυθμίσεις στην Επαρχιακή Οδό Ν.24 Αγ. Δέκα-Πραιτώρια
εντός οικισμού Γκαγκαλών, στα πλαίσια εκτέλεσης του
έργου «Ανάπλαση κεντρικού δρόμου οικισμού Γκαγκαλών Δ. Γόρτυνας», αναδόχου LYDAKIS Construction Co,
υπό την επίβλεψη της Διεύθυνσης Τεχνικών Υπηρεσιών
Δ. Γόρτυνας.
Σύμφωνα με την μελέτη που προσκομίστηκε, οι εργασίες ανάπλασης και κατασκευής κεντρικού αγωγού απο-
χέτευσης θα εκτελεστούν σε τμήμα της επαρχιακής οδού
Ν.24 Αγ. Δέκα-Πραιτώρια (κεντρική οδός) μήκους περί τα
227μ. εντός του οικισμού Γκαγκαλών και η κυκλοφορία
των οχημάτων σε αυτό το τμήμα δεν θα επιτρέπεται.
Η κυκλοφορία των οχημάτων με κατεύθυνση από Αγίους Δέκα προς Ασήμι και το αντίστροφο θα διεξάγεται
από γειτονικό δίκτυο αγροτικών ασφαλτοστρωμένων
οδών πλάτους 5,50-6,00μ.. Τμήματα των αγροτικών οδών
θα μονοδρομηθούν προκειμένου να εξυπηρετηθούν με
ασφάλεια και οι δύο κατευθύνσεις.
Θα τοποθετηθούν εργοταξιακές πληροφοριακές πινακίδες σε κατάλληλες ενδεδειγμένες θέσεις της επαρχια-
κής οδού και του ευρύτερου τοπικού οδικού δικτύου για
την απαγόρευση διέλευσης μέσα από τον οικισμό και τις
εναλλακτικές λύσεις πορείας.
Θα τοποθετηθούν εργοταξιακές ρυθμιστικές πινακίδες
καθώς και πινακίδες αναγγελίας κινδύνου στην περιοχή
των έργων για την απαγόρευση της πρόσβασης.
Σε κάθε περίπτωση, ο εργοταξιακός χώρος θα περιφράσσεται.
Όλες οι πινακίδες σήμανσης θα είναι σε κίτρινο φόντο
(εργοταξιακές) και στους ιστούς τους θα είναι τοποθετημένες οι ανάλογες πρόσθετες πινακίδες Πρ-1, Πρ- 2.
Οι παραπάνω ρυθμίσεις θα εφαρμόζονται κατά την
διάρκεια της ημέρας και της νύκτας, θα επιτηρούνται
από την επίβλεψη και θα εποπτεύονται από τις αρμόδιες
αρχές.
Κατά την εγκατάσταση της σήμανσης, την απεγκατάσταση της σήμανσης, την ρύθμιση καθώς και την είσοδο
και έξοδο οχημάτων στον αποκλεισμένο εργοταξιακό
χώρο, επιβάλλεται η υποβοήθηση με σηματωρούς.
Υποβοήθηση με σηματωρούς επιτρέπεται επίσης σε
κάθε άλλη περίπτωση που αυτό κριθεί αναγκαίο από
τον επιτόπου μηχανικό του έργου, σε περιπτώσεις αντιμετώπισης εκτάκτων απρόβλεπτων καταστάσεων που
ενδεχομένως θέτουν σε κίνδυνο τους χρήστες της οδού.
Επιβάλλεται δε, η προβλεπόμενη εργοταξιακή περιβολή
των εργαζομένων για την ασφάλειά τους.
Οι αναγκαίες παρεμβάσεις για την υλοποίηση των εν
λόγω κυκλοφοριακών ρυθμίσεων (π.χ τοποθέτηση κατάλληλης οριζόντιας και κατακόρυφης σήμανσης, χρή-
ση κατάλληλων υλικών κ.λπ.) θα είναι σύμφωνες με τον
Κώδικα Οδικής Κυκλοφορίας, με τις προδιαγραφές του
Υπουργείου Υποδομών Μεταφορών και Δικτύων (βλ.
προοίμιο της παρούσας) και τις ισχύουσες ευρωπαϊκές
προδιαγραφές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από την σχετική
νομοθεσία.
Η εγκατάσταση της εργοταξιακής σήμανσης να προηγηθεί της εκτέλεσης οποιασδήποτε άλλης εργασίας και
θα πραγματοποιηθεί κατά τις διατάξεις των άρθρων 9
και 10 του ν. 2696/1999 (ΚΟΚ).
Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες.
Σε περιπτώσεις που από την εκτέλεση του παρόντος
έργου προκαλούνται βλάβες στη μόνιμη σήμανση, αυτές
θα αποκαθίσταται πλήρως.
Η επιφάνεια του κυκλοφορούμενου οδοστρώματος
και του χώρου διέλευσης πεζών θα διατηρούνται σε
καλή κατάσταση και καθαρά προκειμένου στην διατήρηση ικανοποιητικού επιπέδου ασφάλειας των χρηστών.
Σε κάθε περίπτωση οι προτεινόμενες προσωρινές κυκλοφοριακές ρυθμίσεις πρέπει να υποστηρίζουν την τα-
χεία και ασφαλή διέλευση οχημάτων έκτακτης ανάγκης
(ασθενοφόρα, πυροσβεστική, περιπολικά αστυνομίας),
την ασφαλή διέλευση πεζών, α.μ.ε.α. κ.α. καθώς και την
ασφαλή πρόσβαση σε σχολείο, ιατρείο κ.λ.π..
Με ευθύνη του αναδόχου του έργου αλλά και την
επιτήρηση - επίβλεψη της Διευθύνουσας Υπηρεσίας,
θα πρέπει να ληφθούν όλα τα προβλεπόμενα από τη
νομοθεσία μέτρα ασφαλείας ώστε να μην προκληθούν
φθορές στις παρακείμενες (των εκτελούμενων εργασιών) ιδιοκτησίες.
Ο ανάδοχος του έργου υπό την επίβλεψη της Διευθύνουσας Υπηρεσίας θα πρέπει να δημοσιεύει δελτία
τύπου προς ενημέρωση των πολιτών, καθώς και να ενημερώνει εγκαίρως τις υπηρεσίες εκτάκτου ανάγκης.
Σε όλες τις περιπτώσεις να τηρούνται τα οριζόμενα
στην υπό στοιχεία ΔΜΕΟ/Ο/613/2011(Β’ 905) υπουργική
απόφαση καθώς και να διασφαλίζεται επαρκής και ασφαλής χώρος διέλευσης πεζών σύμφωνα και με την υπ’ αρ.
6952/14-02-2011 (Β’ 420) κοινή υπουργική απόφαση.
Μετά το πέρας των εργασιών (ολοκλήρωση του έργου)
οι εργοταξιακές πινακίδες και άλλα μέσα εργοταξιακής σήμανσης, καθώς και μπάζα, απορρίμματα, λοιπά υλικά κατα-
σκευής κ.τ.λ. δεν επιτρέπεται να παραμένουν στην περιοχή.
Με την παρούσα απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων και την κατασκευή του υπόψη έργου.
Η εγκατάσταση της προσωρινής σήμανσης και η απομάκρυνσή της θα γίνει με ευθύνη και έξοδα του ανα-
δόχου, υπό την επίβλεψη της Διευθύνουσας Υπηρεσίας
του έργου. Η επιβλέπουσα Υπηρεσία φέρει ακεραία την
ευθύνη όσον αφορά την συντήρηση της εργοταξιακής
σήμανσης ή και επαναφοράς στην πρότερη κατάσταση
σε κάθε περίπτωση μη συμμόρφωσης του αναδόχου
προς τις εντολές της, (π.χ. διένεξη, έκπτωση κ.λπ.).
Οι εν λόγω κυκλοφοριακές ρυθμίσεις θα ισχύσουν για
χρονικό διάστημα έξι (6) μηνών από τη δημοσίευση της
παρούσης στο ΦΕΚ.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά θέματα αρμοδιότητάς τους.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Μεταφορών και
Υποδομών, μέσα σε αποκλειστική προθεσμία τριάντα
(30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά Δικαστήρια και
ενώπιον του Συμβουλίου της Επικρατείας.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 7 Φεβρουαρίου 2024
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1057/13.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201057.pdf | Tokens: 15677]